A BIZOTTSÁG HATÁROZATA
(2008. december 9.)
az Európai Közösségek harmadik országban szolgálatot teljesítő tisztviselőinek, ideiglenes és szerződéses alkalmazottainak díjazására 2007. augusztus 1-jétől, 2007. szeptember 1-jétől, 2007. október 1-jétől, 2007. november 1-jétől, 2007. december 1-jétől és 2008. január 1-jétől alkalmazandó súlyozások kiigazításáról
(2008/942/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 259/68/EGK, Euratom, ESZAK rendeletben (1) megállapított, az Európai Közösségek tisztviselőinek személyzeti szabályzatára és az Európai Közösségek egyéb alkalmazottainak alkalmazási feltételeire és különösen annak X. melléklete 13. cikkének második bekezdésére,
mivel:
(1)
A személyzeti szabályzat X. melléklete 13. cikkének első albekezdését alkalmazva a 624/2008/EK tanácsi rendelet (2) meghatározta azokat a súlyozásokat, amelyeket 2007. július 1-jétől az Európai Közösségek harmadik országban szolgálatot teljesítő tisztviselői, ideiglenes és szerződéses alkalmazottai részére az alkalmazás helye szerinti ország pénznemében kifizetett javadalmazás vonatkozásában alkalmazni kell.
(2)
Ezek közül egyes súlyozásokat a személyzeti szabályzat X. melléklete 13. cikke második albekezdésének megfelelően 2007. augusztus 1-jétől, 2007. szeptember 1-jétől, 2007. október 1-jétől, 2007. november 1-jétől és 2007. december 1-jétől és 2008. január 1-jétől kezdődően ki kell igazítani, mivel a Bizottság rendelkezésére álló statisztikai adatok alapján a súlyozás és a megfelelő átváltási árfolyam alapján számított megélhetési költségek egyes harmadik országok esetében a legutóbbi megállapításuk vagy kiigazításuk óta eltelt időben 5 %-nál nagyobb mértékben változtak,
A KÖVETKEZŐKÉPPEN HATÁROZOTT:
Egyetlen cikk
Az Európai Közösségek harmadik országban szolgálatot teljesítő tisztviselői, ideiglenes és szerződéses alkalmazottai részére az alkalmazás helye szerinti ország pénznemében kifizetett javadalmazásra alkalmazandó súlyozás bizonyos országok esetében az e rendelet mellékletében foglaltak szerint módosulnak. A melléklet hat, havi bontású táblázatot tartalmaz, amelyek ismertetik az érintett országokat és az egyes országokra vonatkozó alkalmazási időpontokat (2007. augusztus 1., 2007. szeptember 1., 2007. október 1., 2007. november 1., 2007. december 1. és 2008. január 1.).
A javadalmazások meghatározásánál a költségvetési rendelet végrehajtási szabályainak megfelelően az első bekezdésben említett napokon érvényes árfolyamot kell alkalmazni.
Kelt Brüsszelben, 2008. december 9-én.